"САРИНАЗУЛ СИ- ялде раг1аби рехулезде.

Абе шаг1иразул щулалъуда си,

Щвант1их пулел ругез босизе гьеч1ин,

Рохъо дур нухалде чапулел ругез,

Чармил хъалаялде нух бахъуларин.

Абе сабру гьеч1ел, ц1одор х1алезде.

Гьойдул х1апиялде гьеч1ин замана,

Ч1ван лъун унеб бугин умумузул мац1.

Ц1об гьеч1еб рагъ байин г1уруслъулезде.

Абе ургъел гьеч1ез юргъан ц1аниги,

Къалам кодоб бугел пашманго ругин,

Шамилил хвалчаца муг1рузул т1алъи,

Г1урус мац1 бицине ц1унун бук1инч1ин.

Абе гьал саринал ч1инхаз ч1валезде,

Ч1валебго гьез бугин маг1арул мац1ин,

Расулица ирслъун хъван тараб тарих,

Гьелде рокьи бугез бугин ц1унулеб.